ПРОТОКОЛ № 39
от заседанието на Комисия „Международна дейност” на ВСС, 
проведено на 21.10.2015 г.

	Днес, 21.10.2015 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
ЗАМ. ПРЕДСЕДАТЕЛ: Мария Кузманова 
                   ЧЛЕНОВЕ: Магдалена Лазарова 
				       Михаил Кожарев
				       Милка Итова - отсъства

	На заседанието присъстваха експертните сътрудници на комисията: Христина Тодорова – директор на дирекция „Международна дейност” и Аделина Кандова – главен експерт в дирекция „Международна дейност”.

ДНЕВЕН РЕД:

1. ОТНОСНО:  Писмо от съдия Богдана Желявска – национално лице за контакт на Европейската съдебна мрежа по граждански и търговски дела-граждански дела, във връзка с покана за участие в 57-та среща на националните лица за контакт на Европейската мрежа по граждански и търговски дела, която ще се проведе 9-10 ноември 2015 г.
Комисия „Международна дейност”
Р Е Ш И:

1.1 Възлага на експертите на дирекция „Международна дейност”  да направят запитване до Министерство на правосъдието колко лица ще бъдат  определени за участие в тази среща. Да се уточни къде е регламентирано съотношението между представители на МП и представители на Националната съдебна мрежа по граждански и търговски дела за участие в срещите.
1.2 Възлага на експертите на дирекция „Международна дейност” да изпратят запитване до всички членове на Националната съдебна мрежа по граждански и търговски дела за Република България, определени с решение на ВСС по протокол № 44/30.07.2015 г. за възможността им да участват  в 57-та среща на националните лица за контакт на Европейската мрежа по граждански и търговски дела, с оглед евентуалното им командироване.
1.3 Отлага разглеждането за следващото заседание на комисията утре.

2. ОТНОСНО: Покана от съдия Ангелина Лазарова – национално лице за контакт на Националната съдебна мрежа за международно сътрудничество по наказателни дела в Република България относно провеждането на първата работна среща на мрежата на 30.10.2015 г. от 10.00 ч. в сградата на ВСС. 
Разглежда се с т. 11.

Комисия „Международна дейност”
Р Е Ш И:

2.1 Да се свика първа годишна среща на Националната съдебна мрежа за международно сътрудничество по наказателни дела в Република България на 30.10.2015 г. от 10.00 ч. в сградата на ВСС.

3. ОТНОСНО: Писмо от Прокуратурата на Република България относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес.

Комисия „Международна дейност”
Р Е Ш И:

3.1 ПРИЕМА ЗА СВЕДЕНИЕ информацията от Прокуратурата на Република България относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес.

4. ОТНОСНО: Благодарствено писмо от Виктор Мичу – председател на Върховния съвет на магистратурата на Република Молдова относно посещението на делегацията на Върховния съвет на магистратурата на Република Молдова.

Комисия „Международна дейност”
Р Е Ш И:

4.1 ПРИЕМА благодарствено писмо от Виктор Мичу – председател на Върховния съвет на магистратурата на Република Молдова относно посещението на делегацията на Върховния съвет на магистратурата на Република Молдова.
4.2 Да се изпрати благодарствено писмо на Виктор Мичу – председател на Върховния съвет на магистратурата на Република Молдова за доброто сътрудничество, за ползотворните разговори, осъществени по време на посещението на делегацията на Върховния съвет на магистратурата на Република Молдова.

5. ОТНОСНО: Писмо от Милена Гунчева – председател на Центъра за спогодби и медиация към Софийски районен съд и Софийски градски съд относно провеждане на кръгла маса на тема „Медиацията в България – възможности и перспективи” на 11 ноември 2015 г. в конферентната зала на СЮБ.

Комисия „Международна дейност”
Р Е Ш И:

5.1 ОПРЕДЕЛЯ Соня Найденова – представляващ ВСС и председател на КМД и Магдалена Лазарова – член на ВСС и председател на КПК за участие в Кръгла маса на тема „Медиацията в България – възможности и перспективи“, която ще се проведе на 11 ноември 2015 г. в конферентната зала на Съюза на юристите в България. 

6. ОТНОСНО: Решения на Комисията по предложенията и атестирането и на Комисия по дисциплинарните производства на ВСС относно доклади от Световната банка на тема: „България: Функциониране на съдебната система, натовареност с дела и преглед на разходите (2008-2014 г.) и „Карта на съдебни производства в България”, редактирана версия на изпратения първи доклад на тема:”Описание на етапите в съдебното производство в България”.

Комисия „Международна дейност”
Р Е Ш И:
	
6.1 Постъпилите становища да се препратят на представителството на Световната Банка за България.

7. ОТНОСНО: Информация за изпълнението на препоръките от доклади на ЕК по Механизма за сътрудничество и проверка, подготвена съгласно решение на комисия „Международна дейност” по протокол № 38/14.10.2015 г., т. 9.1.

Комисия „Международна дейност”
Р Е Ш И:

7.1 Предоставя за запознаване сравнителните таблици, изготвени от експертите на дирекция „Международна дейност” съгласно решение на комисия „Международна дейност” по протокол № 38/14.10.2015 г., т. 9.1. Същите да се приложат към материалите по предложението за решение на ВСС.

8. ОТНОСНО: Доклад от Милка Итова – член на ВСС и ръководител на проект „Повишаване квалификацията на членовете на ВСС и служителите в Администрацията на ВСС“ с рег. № КБ 12-24-1/10.05.2013 г. по Оперативна програма „Административен капацитет“, за извършена проверка на място.

Комисия „Международна дейност”
Р Е Ш И:

8.1 ПРИЕМА ЗА СВЕДЕНИЕ доклада от Милка Итова – член на ВСС и ръководител на проект „Повишаване квалификацията на членовете на ВСС и служителите в Администрацията на ВСС“ с рег. № КБ 12-24-1/10.05.2013г. по Оперативна програма „Административен капацитет“, за извършена проверка на място.
8.2 Предлага на ВСС да измени решение от заседание на Висшия съдебен съвет  по протокол № 12 от 13 март 2014 г. като вместо КМД и КБФ докладите да се внасят от главния секретар на ВСС.

Предложението да се внесе на заседание на ВСС на 29.10.2015 г.

Т. РАЗНИ:

9. ОТНОСНО: Извлечение от комисия „Публична комуникация“ по протокол № 32/06.10.2015г. с приложена информация от Комисия по правни въпроси относно Грама от Постоянното представителство на Република България към Европейския съюз от заседание на ад хок работната група на Съвета по Механизма за сътрудничество и оценка – 15.07.2015 г. и проведена работна среща на ВСС с министъра на правосъдието на 20.07.2015 г. 

Комисия „Международна дейност”
Р Е Ш И:

	9.1 Приема за сведение предоставената информация.
9.1 Възлага на експертите на дирекция „Международна дейност” да извършат превод  на английски език на изпратената информация, която да се  публикува на интернет страницата на ВСС.

10. ОТНОСНО:  Извлечение от комисия „Публична комуникация“ по протокол № 32/06.10.2015г. относно Анализ на медийните изяви на членовете на ВСС за периода м. юли – м. септември 2015 г. в изпълнение на Годишната програма на Комисия „Публична комуникация”.

Комисия „Международна дейност”
Р Е Ш И:

10.1 Приема за запознаване Анализа на медийните изяви на членовете на ВСС за периода м. юли – м. септември 2015 г. в изпълнение на Годишната програма на Комисия „Публична комуникация”. Членовете на КМД, които имат бележки по анализа да ги представят на дирекция ПКП до 23.10.2015 г.

11. ОТНОСНО: Писмо от съдия Ангелина Лазарова – национално лице за контакт на Националната съдебна мрежа за международно сътрудничество по наказателни дела в Република България относно провеждането на първата работна среща на мрежата на 30.10.2015 г. от 10.00 ч. в сградата на ВСС. Разглежда се с т. 2.

Комисия „Международна дейност”
Р Е Ш И:

11.1 Да се изпратят писма до административните ръководители на членовете на Националната съдебна мрежа за международно сътрудничество по наказателни дела в Република България относно необходимостта от командироването им за провеждане на първата работна среща на мрежата на 30.10.2015 г. от 10.00 ч. в сградата на ВСС.

12. ОТНОСНО: Предложение за организиране на двудневна конференция с международно участие посветена на темите: „Реформа на съдебната карта”, „Разпределение на делата” и „Съдебна статистика”, внесено от Соня Найденова.

Комисия „Международна дейност”
Р Е Ш И:
	
12.1 ВЪЗЛАГА на експертите на дирекция на „Международна дейност” да изготвят проект – програма за организирането на  двудневна конференция с международно участие на посветена на темите: „Реформа на съдебната карта”, „Разпределение на делата” и „Съдебна статистика” и списък на държавите, които ще бъдат поканени.
12.1 ПРЕДЛАГА НА ВСС да одобри организирането на  двудневна конференция с международно участие посветена на темите: „Реформа на съдебната карта”, „Разпределение на делата” и „Съдебна статистика”.

Предложението да се внесе на заседание на ВСС на 29.10.2015 г.

13. ОТНОСНО: Предложение за отправяне на запитване чрез Секретариата  ЕМСС по въпросите свързани с темата „Съдебна статистика”, внесено от Мария Кузманова.

Комисия „Международна дейност”
Р Е Ш И:

13.1 Възлага на експертите на дирекция „Международна дейност” да отправят следните въпроси до държавите –членки и наблюдатели на ЕМСС чрез Секретариата на ЕМСС: 

1. Кой е отговорният орган за събиране на статистическа информация от съдилищата?
2. Какъв е периодът на събиране на статистическата информация? 
3. Събраните данни оповестяват ли се публично? Къде и от кого се оповестяват?  
4. Съществуват ли критерии за събиране на статистическа информация? Къде са определени тези критерии – в законов акт или във вътрешен акт на съответния орган.

                                           ПРЕДСЕДАТЕЛ НА
                                                      КОМИСИЯ „МЕЖДУНАРОДНА ДЕЙНОСТ”:/П/
                                                                                                      СОНЯ НАЙДЕНОВА